[{"text_idx": "#000002", "text": "A oes gan eich busnes brofiad mewn peirianneg; strwythurol, sifil neu bensaerni\u0308ol? Neu efallai, eich bod yn adeiladwr neu drydanwr? Neu hyd yn oed arbenigwr mewn rheoli gwastraff? A ydych wedi ystyried y gallai fod cyfleoedd i\u2019ch busnes o fewn y sector datgomisiynu niwclear? Dyma\u2019r math o sgiliau sydd eu hangen i fanteisio ar y gwariant amcangyfrifedig o \u00a3160 biliwn yn sector y DU dros y 120 mlynedd nesaf!"}, {"text_idx": "#000003", "text": "Ar y 7fed o Ebrill 2022, roedd yr Hwb Menter yn falch o allu hwyluso digwyddiad yn yr Hwb yn M-SParc, Gaerwen, gyda\u2019r bwriad o amlygu\u2019r cyfleoedd sydd ar gael i fusnesau lleol yn y sector dadgomisynu niwclear."}, {"text_idx": "#000004", "text": "Os nad oeddech yn anffodus yn gallu bod yn bresennol edrychwch ar y fideo uchod neu bori trwy'r cyflwyniadau isod. Rydym ar hyn o bryd yn trafod y camau nesaf ond os oes gennych ddiddordeb mewn ymuno a\u0302\u2019r sector, cysylltwch a\u0302 ni ar 01248 858 070 / post@hwbmenter.cymru."}]